/Návrh/

**Zmluva**

**pozemkového spoločenstva vlastníkov podielov spoločnej nehnuteľnosti**

**v zmysle § 5 Zákona č. 97 / 2013 Z. z. o pozemkových spoločenstvách**

**v znení zákonač.34/2014 Z.z. a zákona č. 110/2018 Z.z..**

Názov pozemkového spoločenstva :

**Lesné pozemkové spoločenstvo Velčice**

Sídlo pozemkového spoločenstva : **Chocholná-Velčice č. 531, 913 04 Chocholná-Velčice**

/ ďalej len „spoločenstvo“/

Pozemkové spoločenstvo je spoločenstvom vlastníkov spoločnej nehnuteľnosti podľa §2 ods.1 písm. a) zákona.

Nejedná sa o spoločenstvo vlastníkov spoločne obhospodarovaných nehnuteľností podľa §2 ods.1 písm. d) zákona.

**Čl.I.**

**Základné ustanovenia**

1/ Spoločnou nehnuteľnosťou pozemkového spoločenstva v zmysle § 8 ods. 1 zákona č.

97/2013 Z. z. o pozemkových spoločenstvách (ďalej len zákon) rozumie jedna

nehnuteľná vec, pozostávajúca z viacerých samostatných pozemkov a je nedeliteľná, ak

zákon neustanovuje inak. Spoločná nehnuteľnosť je zapísaná na listoch vlastníctva :

LV č .3101 vedená pre katastrálne územie Chocholná- Velčice, na Katastrálnom odbore

Okresného úradu Trenčín.

Prílohou tejto zmluvy sú: Zoznam členov spoločenstva /príloha č.1/ a Zoznam údajov

spoločnej nehnuteľnosti /príloha č.2/

2/ Pri prevode a prechode podielu na spoločnej nehnuteľnosti nesmie vzniknúť

spoluvlastnícky podiel na spoločnej nehnuteľnosti, ktorému zodpovedá výmera menšia

ako 2000 m2, zlúčením podielov môže vzniknúť podiel, ktorému zodpovedá výmera

menšia než 2000 m2.

**Čl. II.**

**Založenie, vznik a trvanie spoločenstva**

1/ Toto spoločenstvo je v plnom rozsahu nástupnícke spoločenstvo po Lesnom

pozemkovom spoločenstve Velčice s právnou subjektivitou, ktoré bolo evidované

v registri pozemkových spoločenstiev pod číslom spisu: 2005/00054-02 zo dňa

04.03.2005, na Okresnom úrade v Trenčíne, odbor pozemkový, poľnohospodárstva a

lesného hospodárstva. Rozhodnutie o zápise do registra pozemkových spoločenstiev

nadobudlo právoplatnosť dňa 04.03.2005.

2/ Spoločenstvo sa zakladá touto zmluvou o pozemkovom spoločenstve. O založení

spoločenstva rozhodujú vlastníci spoločnej nehnuteľnosti nadpolovičnou väčšinou

hlasov.O založení spoločenstva a voľbe členov orgánov sa vyhotoví notárska zápisnica.

3/ Súčasťou zmluvy o spoločenstve je aj: a) zoznam členov spoločenstva

b) zoznam údajov o spoločnej nehnuteľnosti

4/ Spoločenstvo vzniká dňom zápisu do registra vedenom na príslušnom okresnom úrade.

5/ Spoločenstvo sa zakladá na dobu neurčitú.

6/ Spoločenstvo podľa tohto zákona je právnická osoba

Zmluva Lesného pozemkového spoločenstva Velčice Strana 1 z 9

**Čl. III.**

**Zrušenie a zánik spoločenstva**

1/ Spoločenstvo sa zrušuje:

a) znížením počtu členov spoločenstva na menej ako päť.

b) dňom uvedeným v rozhodnutí súdu o zrušení spoločenstva alebo dňom, keď

toto rozhodnutie nadobudne právoplatnosť,

c) zrušením konkurzu po splnení rozvrhového uznesenia, zrušením konkurzu z

dôvodu, že majetok úpadcu nepostačuje na úhradu výdavkov a odmenu

správcu konkurznej podstaty, zamietnutím návrhu na vyhlásenie konkurzu pre

nedostatok majetku, konkurzného konania pre nedostatok majetku,

zastavením konkurzného konania pre nedostatok majetku, zrušením konkurzu

pre nedostatok majetku alebo zrušením konkurzu po splnení konečného

rozvrhu výťažku,

d) rozhodnutím zhromaždenia.

2/ Člen spoločenstva môže podať na súd návrh na zrušenie spoločenstva, ak:

a) spoločenstvo nevykonáva činnosť

b) výbor ani dozorná rada nemá minimálny počet členov a nenastúpil náhradník

alebo nie sú zvolení členovia výboru a dozornej rady alebo výboru a dozornej

rade uplynulo funkčné obdobie a ani opakovane nie je zvolený výbor alebo

nová dozorná rada.

3/ Na zrušenie spoločenstva sa primerane vzťahujú všeobecné ustanovenia o likvidácii

obchodných spoločnosti Obchodného zákonníka, ak tento zákon neustanovuje inak.

4/ Spoločenstvo zaniká dňom výmazu z registra.

**Čl. IV.**

**Vlastník podielu spoločnej nehnuteľnosti**

1/ Členmi spoločenstva sú všetci vlastníci podielov spoločnej nehnuteľnosti.

2/ Členstvo v spoločenstve za trvania spoločenstva vzniká a zaniká prevodom alebo

prechodom vlastníckeho práva k podielu spoločnej nehnuteľnosti. Pri prevode podielu

spoločnej nehnuteľnosti nesmie vzniknúť spoluvlastnícky podiel na spoločnej

nehnuteľnosti, ktorému zodpovedá výmera menšia ako 2000 m2.

3/ Nadobúdateľ vlastníckeho práva k podielu spoločnej nehnuteľnosti vstupuje do práv

a povinností člena spoločenstva v rozsahu nadobúdaného podielu a dňomvstupu do

práv a povinností člena spoločenstva v rozsahu nadobúdaného podielu pristupuje aj ku

zmluve o spoločenstve.

4/ Pomer účasti členov spoločenstva na výkone práv a povinností vyplývajúcich z členstva

v spoločenstve je vyjadrený podielmi na spoločnej nehnuteľnosti na celkovej výmere

spoločne obhospodarovaných nehnuteľností všetkých členov spoločenstva.

5/ Ak je spoločná nehnuteľnosť zapísaná v katastri nehnuteľností na viacerých listoch

vlastníctva a pomer účasti členov spoločenstva na výkone práv a povinností

vyplývajúcich z členstva v spoločenstve nemožno určiť podľa odseku 4, možno ho určiť

dohodou členov spoločenstva alebo rozhodnutím zhromaždenia.

Zmluva Lesného pozemkového spoločenstva Velčice Strana 2 z 9

6/ Na prevod podielu spoločnej nehnuteľnosti medzi členmi spoločenstva sa nevzťahuje

všeobecné ustanovenie o predkupnom práve,/ § 140 Občianskeho zákonníka/ ak nejde o

prevod podľa § 11 ods. 2 zákona. Ak vlastník podielu spoločnej nehnuteľnosti prevádza

svoj spoluvlastnícky podiel na tretiu osobu, je povinný ho ponúknuť na predaj ostatným

vlastníkom podielov na spoločnej nehnuteľnosti prostredníctvom výboru. Ak o podiel

neprejavia záujem ostatní vlastníci podielov alebo v ich mene spoločenstvo, možno ho

previesť tretej osobe.

7/ Prevod vlastníckeho práva k podielu na spoločnej nehnuteľnosti len na niektorých

pozemkoch patriacich do spoločnej nehnuteľnosti je zakázaný.

8/ Ak výbor v mene spoluvlastníkov spoločnej nehnuteľnosti uzatvorí zmluvu o prevode

vlastníctva podielu na spoločnej nehnuteľnosti, nadobúdateľom podielu sa stávajú všetci

vlastníci spoločnej nehnuteľnosti pomerne podľa veľkosti podielov a cenu platí

spoločenstvo.

9/ Zmluvu o prevode vlastníctva k oddelenej časti spoločnej nehnuteľnosti možno za

rovnakých podmienok uzavrieť so všetkými vlastníkmi spoločnej nehnuteľnosti aj

jednotlivo na viacerých listinách; tým nie sú dotknuté ustanovenia § 30 ods. 5 písm. a./

zákona NR SR č. 165/1995 Z. z. v znení neskorších predpisov

10/ Výnos z predaja oddelenej časti spoločnej nehnuteľnosti je príjmom vlastníkov

spoločnej nehnuteľnosti, ktorí pristúpili k zmluve o prevode vlastníctva k oddelenej časti

spoločnej nehnuteľnosti.

11/ Odseky 9 a 10 sa primerane vzťahujú aj na zriadenie vecného bremena zmluvou a na

obmedzenie vlastníckeho práva vyvlastnením.

12/ Vlastníci spoločnej nehnuteľnosti môžu spoločnú nehnuteľnosť alebo jej časť prenajať.

13/ Na práva a povinnosti vlastníkov spoločnej nehnuteľnosti sa vzťahujú ustanovenia

Občianskeho zákonníka ak § 8 ods. 1, § 9 ods.1 až 3 a 7 až 10, § 10 ods.4 a § 15 ods.2

až 4 zákona o pozemkových spoločenstvách neustanovujú inak.

14/ Členovia spoločenstva sú povinní všetky zmeny evidovaných skutočností nahlásiť

spoločenstvu do dvoch mesiacov odo dňa ich vzniku.

15**/** Spoločenstvo vedie zoznam svojich členov podľa údajov katastra nehnuteľností.

Do zoznamu sa zapisuje:

a/ u fyzických osôb – meno, priezvisko , trvalý pobyt a dátum narodenia

b/ u právnickej osoby – názov, sídlo a identifikačné číslo právnickej osoby.

Zapisuje sa aj pomer účasti člena spoločenstva na výkone práv a povinností, dátum

vzniku členstva v spoločenstve , právny predchodca člena spoločenstva a dátum zápisu

do zoznamu členov ako aj všetky zmeny evidovaných skutočností , vrátane zmien

v členstve spoločenstva. Zoznam členov spoločenstva tvorí prílohu tejto zmluvy.

16/ Orgán spoločenstva, ktorý vedie zoznam členov a zoznam nehnuteľností, je povinný

umožniť každému, kto osvedčí právny záujem, nahliadnuť do zoznamu členov a

zoznamu nehnuteľností, vydať členovi spoločenstva, ktorý o to písomne požiada,

potvrdenie o členstve v spoločenstve a výpis zo zoznamu členov a zo zoznamu

nehnuteľností.

17/Ak tretia osoba tvrdí, že je spoluvlastníkom spoločnej nehnuteľnosti a toto právo

nemôže hodnoverne preukázať príslušnou listinou alebo iným spôsobom, spoločenstvo

odkáže túto tretiu osobu na konanie pred príslušným súdom.

18/ Na práva a povinnosti členov spoločenstva sa vzťahujú ustanovenia Občianskeho

zákonníka ak, Zákon o pozemkových spoločenstvách neustanovuje inak.

19/ Člen spoločenstva má právo nahliadnuť do zoznamu členov a do zoznamu

nehnuteľností, žiadať o výpisy z nich a robiť si z nich výpisy.

Zmluva Lesného pozemkového spoločenstva Velčice Strana 3 z 9

**Čl. V.**

**Orgány spoločenstva**

1/ Orgánmi spoločenstva sú :

**a/ Zhromaždenie,**

**b/ Výbor,**

**c/ Dozorná rada**

2/ Do orgánov spoločenstva podľa odseku 1 písm. b/ až c/ môžu byť volené fyzické osoby

staršie ako 18 rokov, alebo právnické osoby, ktoré sú členmi spoločenstva, a najneskôr

v deň voľby písomne oznámili spoločenstvu svoju kandidatúru. Členom dozornej rady

môže byť aj fyzická osoba, ktorá nie je členom spoločenstva. Členstvo v orgánoch

spoločenstva podľa ods. 1 písm. b/ a c/ zaniká uplynutím funkčného obdobia orgánu

spoločenstva, odvolaním, smrťou fyzickej osoby, zánikom právnickej osoby, alebo

písomným oznámením o vzdaní sa členstva.

3/ Ak je členom orgánu spoločenstva podľa ods. 1 písm. b/ a c/ právnická osoba, práva

a povinnosti člena orgánu spoločenstva vykonáva jej zástupca; výmena zástupcu

právnickej osoby nie je zmenou člena orgánu spoločenstva.

4/ Volebné obdobie orgánov spoločenstva je 5 rokov. Funkčné obdobie orgánu

spoločenstva podľa ods. 1 písm. b/ a c/ sa začína najskôr v deň nasledujúci po zvolení

orgánu spoločenstva. Zmluva o spoločenstve, stanovy alebo zhromaždenie môže určiť

neskorší deň začiatku funkčného obdobia. Dĺžka funkčného obdobia orgánu spoločenstva

podľa ods. 1 písm. b/ a c/ nesmie presiahnuť dĺžku jeho volebného obdobia. Ak na

uvoľnené miesto v orgáne spoločenstva nastupuje náhradník alebo je zvolený nový člen

orgánu spoločenstva, jeho funkčné obdobie trvá do konca funkčného obdobia orgánu

spoločenstva.

5/ Členovi orgánu spoločenstva pod písm. b./a c./ možno priznať za výkon jeho funkcie

odmenu. Výšku odmeny určí zhromaždenie.

**Čl. VI.**

**Zhromaždenie**

1/ Najvyšším orgánom spoločenstva je Zhromaždenie. Zhromaždenie sa skladá zo

všetkých členov spoločenstva.

2/ Zasadnutie zhromaždenia zvoláva výbor spoločenstva najmenej raz za rok. Výbor je

povinný pozvať na zasadnutie zhromaždenia najmenej 30 dní pred termínom zasadnutia

zhromaždenia všetkých členov spoločenstva a fond, ak fond spravuje podiely spoločnej

nehnuteľnosti alebo s nimi nakladá. Výbor najmenej 25 dní pred termínom zasadnutia

zhromaždenia uverejní oznámenie o zasadnutí zhromaždenia zákonom ustanoveným

spôsobom, na obvyklom mieste uverejnenia, na svojom webovom sídle alebo v médiu

s celoštátnou pôsobnosťou. Obvyklé miesto uverejnenia je nástenka miestneho

Obecného úradu, alebo webová stránka obce www.chocholna-velcice.sk. Výbor je

povinný informovať Okresný úrad o zasadnutí zhromaždenia do 30 dní odo dňa jeho

konania.

3/ V pozvánke na zasadnutie zhromaždenia a v oznámení o zasadnutí zhromaždenia výbor

uvedie názov a sídlo spoločenstva, miesto, dátum a hodinu zasadnutia zhromaždenia,

údaj, či ide o čiastkovú schôdzu alebo mimoriadne zasadnutie zhromaždenia, program

zasadnutia zhromaždenia a poučenie o možnosti zúčastniť sa zasadnutia

prostredníctvom zástupcu na základe splnomocnenia. Ak vlastník podielu na spoločnej

nehnuteľnosti ponúka svoj podiel prostredníctvom výboru podľa § 9, ods. 8, alebo ak fond

prevádza podiel vo vlastníctve štátu podľa § 11, ods. 2, výbor to uvedie v programe

zasadnutia zhromaždenia.

Zmluva Lesného pozemkového spoločenstva Velčice Strana 4 z 9

4/ Ak v pozvánke a oznámení nie je uvedený bod programu zasadnutia zhromaždenia

podľa ods. 7 písm. i) alebo j), nemožno taký bod programu doplniť na zasadnutí

zhromaždenia.

5/ Výbor je povinný zvolať zasadnutie zhromaždenia, ak ho o to písomne požiadajú

členovia spoločenstva, ktorých hlasy predstavujú aspoň štvrtinu hlasov všetkých členov

spoločenstva, v termíne, ktorý navrhnú členovia spoločenstva. Ak výbor nezvolá

zasadnutie zhromaždenia alebo ak ho zvolá v inom termíne, na ktorom sa nedohodol

s členmi spoločenstva, ktorí ho o zvolanie zasadnutia zhromaždenia požiadali, zasadnutie

zhromaždenia zvolá splnomocnený zástupca členov spoločenstva alebo dozorná rada.

Splnomocnený zástupca členov spoločenstva alebo dozorná rada má práva a povinnosti

výboru podľa odsekov 2 až 4 a odseku 6.

6/ Výbor môže rozhodnúť o uskutočnení zasadnutia zhromaždenia formou

korešpondenčného hlasovania. Výbor pripojí k pozvánke materiály o ktorých má

zhromaždenie rokovať, hlasovacie lístky a návratovú obálku a v pozvánke uvedie dátum,

do ktorého má byť odoslaná návratová obálka s hlasovacím lístkom a poučenie

o spôsobe hlasovania a úprave hlasovacieho lístka.

7/ Do pôsobnosti zhromaždenia patrí:

a) schvaľovať zmluvu o spoločenstve a jej zmeny, okrem zmien v zozname členov

a zozname nehnuteľností,

b) schvaľovať stanovy a ich zmeny,

c) voliť a odvolávať členov a náhradníkov členov orgánov spoločenstva ,

d) rozhodovať o oddelení časti spoločnej nehnuteľnosti podľa § 8 ods. 2 zákona,

e) rozhodovať o poverení spoločenstva, konať vo veci nadobudnutia vlastníctva

podielu na spoločnej nehnuteľnosti podľa § 9 ods. 10 zákona,

f) rozhodovať o hospodárení spoločenstva, spôsobe užívania spoločnej

nehnuteľnosti a spoločne obhospodarovaných nehnuteľností a nakladaní s majetkom

spoločenstva,

g) schvaľovať ročnú účtovnú závierku,

h) rozhodovať o rozdelení zisku a majetku spoločenstva určenom na rozdelenie

medzi členov spoločenstva a spôsobe úhrady straty,

i) rozhodovať o vstupe a podmienkach vstupu spoločenstva do obchodnej

spoločnosti alebo do družstva,

j) rozhodovať o zrušení spoločenstva,

k) rozhodovať o ďalších záležitostiach spoločenstva, ak rozhodovanie o nich nie je

zverené iným orgánom spoločenstva.

8/ Nedodržaním lehoty na uverejnenie oznámenia alebo lehoty na zaslanie pozvánky

podľa ods. 2 nie je dotknutá platnosť rozhodnutia zhromaždenia, ak rozhodlo podľa

§ 15 ods. 1 až 3 zákona.

9/ Každý člen spoločenstva má pri rozhodovaní zhromaždenia rovnaký pomer hlasov, aký

mu patrí podľa pomeru účasti člena spoločenstva na výkone práv a povinností podľa § 9

ods. 4. Spoločenstvo, ktoré je členom seba samého, nemá pri rozhodovaní zhromaždenia

žiadne hlasy.

10/ Zhromaždenie rozhoduje podľa odst. 7 písm. a), b), i) a j) nadpolovičnou väčšinou

všetkých hlasov členov spoločenstva; v ostatných prípadoch zhromaždenie rozhoduje

nadpolovičnou väčšinou hlasov členov spoločenstva, ktorých podiely na spoločnej

nehnuteľnosti nespravuje alebo s ktorými nenakladá fond. Prehlasovaní členovia

spoločenstva majú právo obrátiť sa na súd, aby rozhodol o neplatnosti rozhodnutia

zhromaždenia.

Zmluva Lesného pozemkového spoločenstva Velčice Strana 5 z 9

11/ Hlas spoločenstva, ktorý nie je známy a ktorého podiel nespravuje a s ktorým

nenakladá správca sa pri rozhodovaní zhromaždenia nezohľadňuje.

12/ Zhromaždenie môže zasadať formou čiastkových schôdzí, ak o tom rozhodne výbor,

pričom čiastkové schôdze sú súčasťou jedného zasadnutia zhromaždenia. Každý člen

spoločenstva môže hlasovať len na jednej z čiastkových schôdzí. Pri rozhodovaní sa

sčítavajú hlasy odovzdané na všetkých čiastkových schôdzach. Na zvolávanie čiastkovej

schôdze sa primerane vzťahuje odst. 2 tohto článku.

13/ Výbor môže zvolať mimoriadne zasadnutie zhromaždenia, ak sa hlasovania na

zhromaždení aspoň dvakrát počas šiestich mesiacov nezúčastnia členovia spoločenstva,

ktorí disponujú nadpolovičnou väčšinou hlasov podľa odst. 2 tohto článku.

Na mimoriadnom zasadnutí zhromaždenie rozhoduje nadpolovičnou väčšinou hlasov

prítomných členov spoločenstva. Zhromaždenie nemôže na mimoriadnom zasadnutí

rozhodovať o veciach podľa odst. 7 písm. a), b), d), e), i) a j).

**Čl. VII.**

**Výbor**

1/ Výbor je výkonným a štatutárnym orgánom spoločenstva. Riadi činnosť spoločenstva

a rozhoduje o všetkých záležitostiach, o ktorých to ustanovuje zákon, zmluva

o spoločenstve alebo o ktorých tak rozhodne zhromaždenie, ak nie sú

zverené zákonom o pozemkových spoločenstvách iným orgánom spoločenstva.

2/ Výbor koná za členov spoločenstva okrem členov spoločenstva uvedených v zákone

o pozemkových spoločenstvách podľa § 10 ods. 1 a 2 zákona pred súdmi a orgánmi

verejnej správy vo veciach podnikania na spoločnej nehnuteľnosti, alebo na spoločne

obhospodarovaných nehnuteľnostiach, alebo ich môže zastupovať vo veciach

nadobúdania vlastníctva k sporným nehnuteľnostiam, ktoré sa majú stať súčasťou

spoločnej nehnuteľnosti.

3/ Uzatvára v mene členov spoločenstva nájomnú zmluvu, ktorej predmetom je spoločná

nehnuteľnosť, spoločne obhospodarovaná nehnuteľnosť alebo ich časť alebo inú

obdobnú zmluvu.

4/ Uzatvára v mene spoluvlastníkov spoločnej nehnuteľnosti zmluvu o prevode vlastníctva

podielu na spoločnej nehnuteľnosti podľa § 9 ods. 10 zákona.

5/ Výbor má 5 členov. Výbor rozhoduje nadpolovičnou väčšinou hlasov všetkých

členov výboru. V tomto rozhodovaní má každý člen výboru rovnaký hlas. Predsedu

výboru volí zhromaždenie. Rokovanie výboru organizuje a riadi predseda výboru.

6/ Výbor zodpovedá za svoju činnosť zhromaždeniu. Za výbor koná navonok predseda.

Ak je na právny úkon, ktorý robí výbor, predpísaná písomná forma, je potrebný podpis

predsedu.

7/ Predsedu výboru v čase jeho neprítomnosti zastupuje poverený člen výboru zapísaný

v registri.

8/ Členovi výboru možno priznať za výkon jeho funkcie odmenu. Výšku odmeny určí

zhromaždenie.

9/ Spoločenstvo, v ktorom výboru uplynulo funkčné obdobie a nie je zvolený nový výbor,

alebo v ktorom výbor nemá počet členov podľa odst. 5 a na uvoľnené miesto nenastúpil

náhradník, až do zvolenia nového výboru alebo člena výboru môže vykonávať len:

a) úkony smerujúce k zvolaniu zasadnutia zhromaždenia na voľbu výboru, alebo

člena výboru

b) úkony súvisiace s plnením daňovej povinnosti.

Zmluva Lesného pozemkového spoločenstva Velčice Strana 6 z 9

10/ Výbor predkladá zhromaždeniu spolu s ročnou účtovnou uzávierkou aj návrh

spôsobu rozdelenia zisku alebo spôsobu úhrady straty .

11/ V prípade, ak člen pozemkového spoločenstva prostredníctvom výboru ponúka na

predaj svoj spoluvlastnícky podiel na spoločnej nehnuteľnosti ostatným spoluvlastníkom

tejto spoločnej nehnuteľnosti, výbor to uvedie v programe zasadnutia zhromaždenia.

12/ Výbor je povinný informovať okresný úrad o zasadnutí zhromaždenia do 30 dní od

jeho konania

**Čl. VIII.**

**Dozorná rada**

1/ Dozorná rada kontroluje činnosť spoločenstva a prerokúva sťažnosti jeho členov.

Dozorná rada zodpovedá za výkon svojej činnosti zhromaždeniu.

2/ Dozorná rada má troch členov. Počet členov dozornej rady, ktorí nie sú členmi

spoločenstva, musí byť menší ako počet členov dozornej rady, ktorí sú členmi

spoločenstva.

3/ Členstvo v dozornej rade je nezlučiteľné s členstvom vo výbore.

4/ Na čele dozornej rady stojí predseda dozornej rady. Predsedu dozornej rady volí

dozorná rada z členov dozornej rady.

5/ Členovi dozornej rady možno priznať za výkon jeho funkcie odmenu. Výšku odmeny

určí zhromaždenie.

6/ Dozorná rada má právo zvolať zhromaždenie, ak dochádza alebo už došlo

k bezdôvodnému zníženiu majetku spoločenstva alebo ak je podozrenie, že došlo

k porušeniu tohto zákona alebo iných všeobecne záväzných právnych predpisov alebo k

porušeniu zmluvy o spoločenstve , dozorná rada má v takom prípade povinnosti výboru

podľa článku VI. ods. 2. tejto zmluvy.

**Čl. IX.**

**Vznik a zánik členstva v orgánoch spoločenstva**

1/ Členstvo vo výbore a dozornej rade spoločenstva je dobrovoľné a môže sa oň uchádzať

každý člen spoločenstva. O členstvo v dozornej rade sa môže uchádzať aj nečlen

spoločenstva.

2/ Členstvo vo výbore a dozornej rade vzniká zvolením uchádzača o členstvo

zhromaždením ku dňu určeného zhromaždením, inak ku dňu konania zhromaždenia.

3/ Každý člen pozemkového spoločenstva môže kandidovať na člena niektorého orgánu

spoločenstva, ak spĺňa podmienky podľa článku V. ods. 2. Svoju kandidatúru oznámi

písomne výboru pozemkového spoločenstva najneskôr v deň konania volieb, s uvedením

svojho mena, priezviska, dátumu narodenia, adresy trvalého pobytu a podpisu a zároveň

uvedie či bude kandidovať na predsedu výboru, člena výboru alebo člena dozornej rady.

Kandidátov navrhuje aj výbor po písomnom súhlase navrhnutého kandidáta.

4/ O zvolení za predsedu a členov orgánov spoločenstva rozhoduje zhromaždenie

nadpolovičnou väčšinou hlasov členov spoločenstva. Ak nie je nadpolovičná väčšina

dosiahnutá v prvom kole, rozhoduje sa v ďalšom kole, do ktorého postupujú kandidáti,

ktorí dosiahli najvyšší počet hlasov. Hlasuje sa verejne.

Zmluva Lesného pozemkového spoločenstva Velčice Strana 7 z 9

5/ Zhromaždenie volí a odvoláva

- predsedu výboru

- členov výboru a ich náhradníka

- členov dozornej rady a ich náhradníka

6/ Voľba náhradníka za člena výboru:

Zhromaždenie volí jedného náhradníka za člena výboru. Náhradníka volí zhromaždenie

z kandidátov na člena výboru, ktorí neboli zvolení. Za náhradníka je zvolený ten

kandidát, ktorý dosiahne nadpolovičnú väčšinu hlasov členov spoločenstva. Náhradník

na miesto člena výboru nastupuje v prípade, že členovi výboru zaniklo členstvo. Funkčné

obdobie náhradníka trvá do konca funkčného obdobia aktuálneho výboru.

7/ Voľba náhradníka za člena dozornej rady:

Zhromaždenie volí jedného náhradníka za člena dozornej rady. Náhradníka volí

zhromaždenie z kandidátov na člena dozornej rady, ktorí neboli zvolení. Náhradník na

miesto člena dozornej rady nastupuje v prípade, že členovi dozornej rady zaniklo

členstvo. Funkčné obdobie náhradníka trvá do konca funkčného obdobia dozornej rady.

8/ Volebné obdobie orgánov spoločenstva je päť rokov.

9/ Odvolávanie členov orgánov spoločenstva.

Odvolať právoplatne zvoleného predsedu výboru, člena výboru alebo člena dozornej

rady spoločenstva možno nadpolovičnou väčšinou hlasov členov spoločenstva.

Návrh na odvolanie môže podať ktorýkoľvek člen spoločenstva v prípade, že člen orgánu

spoločenstva závažným spôsobom porušil svoje povinnosti, vyplývajúce z jeho členstva

v orgáne spoločenstva.

10/ Členstvo vo výbore, dozornej rade a funkcia predsedu výboru zaniká:

- skončením volebného obdobia člena k jeho poslednému dňu

- rozhodnutím zhromaždenia ( odvolaním ) ku dňu určenému zhromaždením, inak ku dňu

konania zhromaždenia

- oznámením vzdania sa členstva na zhromaždení ku dňu konania tohto zhromaždenia

- písomným oznámením spoločenstvu o vzdaní sa členstva alebo predsedu, pričom

členstvo alebo funkcia predsedu zaniká ku dňu konania najbližšieho zhromaždenia.

V prípade, že zhromaždenie nezasadne do troch mesiacov od prevzatia oznámenia

o vzdaní sa členstva alebo predsedu, členstvo alebo funkcia zaniká k nasledujúcemu

dňu po tejto lehote.

- stratou podmienok pre členstvo stanovených touto zmluvou

- úmrtím člena

- zánikom spoločenstva

**Čl.X.**

**Hospodárenie spoločenstva**

1/ Spoločenstvo na účely podnikania na spoločnej nehnuteľnosti ich spoločného užívania

a obstarávania spoločných vecí vyplývajúcich z vlastníctva k nim:

a/ vykonáva poľnohospodársku prvovýrobu a s ňou súvisiace spracovanie, alebo

úpravu poľnohospodárskych produktov,

b/ hospodári v lesoch a na ostatných pozemkoch,

c/ vykonáva práva vlastníka nehnuteľnosti, najmä právo prenájmu a výkonu práva

poľovníctva.

2/ Spoločenstvo vykonáva činnosti podľa odseku 1 v súlade s osobitnými predpismi v

§ 19 ods. 2 zákona

3/ Spoločenstvo nevykonáva inú podnikateľskú činnosť podľa osobitných predpisov

§ 19 ods. 3 zákona.

Zmluva Lesného pozemkového spoločenstva Velčice Strana 8 z 9

4/ Podiel člena spoločenstva na zisku majetku určenom na rozdelenie medzi členov

spoločenstva sa určí podľa pomeru účasti člena spoločenstva na výkone práv

a povinností, ak z rozhodnutia zhromaždenia nevyplýva niečo iné.

**Čl. XI.**

**Spoločné a záverečné ustanovenia**

1/ Táto zmluva nadobúda platnosť a účinnosť dňom jej schválenia zhromaždením

spoločenstva.

2/ Všetky pohľadávky, záväzky a zmluvné vzťahy preberá v plnom rozsahu toto

spoločenstvo.

3/ Práva a povinnosti touto zmluvou neupravené sa spravujú príslušnými ustanoveniami

zákona o pozemkových spoločenstvách a inými všeobecne záväznými právnymi

predpismi platnými na území Slovenskej republiky.

4/ Dňom schválenia tejto zmluvy zhromaždením zaniká doteraz platná zmluva

o spoločenstve zo dňa 16.02.2014 a je plne nahradená touto zmluvou o spoločenstve.

Zmluva bola schválená na zhromaždení členov Lesného pozemkového spoločenstva Velčice, so sídlom Chocholná-Velčice č. 531 dňa 24.03.2019

s počtom hlasov ................. % všetkých hlasov spoločenstva.

Táto zmluva má 10 strán

Neoddeliteľnou súčasťou tejto zmluvy je:

- Zoznam členov spoločenstva

- Zoznam údajov spoločnej nehnuteľnosti

V Chocholnej - Velčiciach, dňa 24.03.2019

Za výbor

Predseda spoločenstva:.................................................

(meno, priezvisko, podpis)

Člen výboru:................................................................

(meno, priezvisko, podpis)

Za dozornú radu:

Predseda dozornej rady: .................................................

(meno, priezvisko, podpis)

Zmluva Lesného pozemkového spoločenstva Velčice Strana 9 z 9